Londonda «The Best FIFA Football Awards 2017» - yilning eng yaxshilarini taqdirlash marosimi yakunlandi. 2017 yilning eng yaxshi futbolchisi deb «Real» klubi va Portugaliya terma jamoasi hujumchisi Krishtianu Ronaldu e’lon qilindi. U sovrin uchun kurashda «Barselona» hujumchisi Lionel Messi va «Barselona»da o‘ynab, keyinchalik PSJ klubiga o‘tgan Neymarni ortda qoldirishga muvaffaq bo‘ldi. G‘olibga sovrinni futbol afsonalari - argentinalik Diyego Maradona va braziliyalik Ronaldo topshirdi.